Wie is ons? – COProductions
Wanneer CO Productions by enige projek betrokke raak, is dit met passie en toegewydheid. Dít is dan ook hoe elke aspek van elke geleentheid hanteer word – hoe groot of hoe klein dan ook al.
Die personeel van CO Productions is ’n goedgeoliede masjien met die krag van hul passie, waardes, bekwaamheid en lojaliteit wat geen onderbreking duld.
Nadat die eienaar en stigter, Corné Oosthuizen, in sy tiener- en studentejare reeds spore in die vermaaklikheidsbedryf begin trap het, het hy sy droom, en die lang pad na Johannesburg, gevolg. Met slegs sy skootrekenaar, kontakte op sy selfoon en ambisie, het hy ’n hanetreetjie nader aan sy droom gekom.
CO Productions is gebore en is beslis een van die formidabele rolspelers in die vermaaklikheidsbedryf met meer as 20-jaar ondervinding.
CO Productions was as diensverskaffer by verskeie uiteenlopende geleenthede betrokke en het so – met die suksesvolle voltooiing daarvan – waardevolle ondervinding opgedoen. In ’n mededigende, voortdurende veranderende bedryf, is dié ondervinding juis die maak- of breek-faktor.
Nadat Heinz Winckler as Suid-Afrika se eerste Idol – in die bekende realiteitsreeks Idols wat op MNet uitgesaai is – aangewys is, het CO Productions as die span agter sy eerste toer opgetree (hierdie toer het skoolbesoeke en optredes met ’n orkes ingesluit).
Konserte en toere vir kunstenaars soos Steve Hofmeyr, Theuns Jordaan, EDEN, Dozi, Andre Schwartz, Shaleen Surtie-Richards en die internasionale beminde groep Smokie is ook in die CO Productions-geskiedenisboek aangeteken.
CO Productions het die Huisgenoot-verhoog by verskeie feeste bestuur en op só ’n manier ’n suksesvolle platform aan jong, opkomende kunstenaars gebied om hulle bekend te stel aan die publiek. Ander mediatitels het gevolg en CO Productions het verseker dat TVPlus, Kuier en JacarandaFM se mark bevredig is met wat aangebied is.
Saam met die pad wat CO Productions geloop het, het kosbare verhoudings ontstaan en vriendskappe met kollegas is gesluit. Dus was dit vir verskeie kunstenaars ’n maklike besluit om die bestuur van hul loopbaan in die besigheid se hande oor te laat.
Vandag bestuur CO Productions van die grootste kunstenaars in die bedryf: Jay, Willem Botha, Leah, ADAM, Andre Schwartz, Robbie Wessels en Lee Scott.
Die kunstenaars kan fokus op dit wat hulle goed doen – terwyl CO Productions die web “spin” wat die bemarking, besprekings en dag-tot-dag skedules bymekaarhou.
Onlangs het CO Productions ook die vermaakafdeling van die Madeliefie Makietie oorgeneem en ’n baie suksesvolle fees op die planke gebring die laaste twee jaar in Strandfontein aan die Weskus. Die Jukebox-toer, Top20-toer asook Battle of the Voices-toer kom ook uit die CO Productions-stal en so ook talle nuwe opwindende projekte voortdurend uitrol.
Die projekte en geleenthede wat namens hul kliënte bestuur word, word suksesvol van begin tot einde uitgevoer.
Niks minder as eksieperfeksie is genoeg vir dié dinamiese span nie.
Van die land se grootste en suksesvolste kunstenaars vertrou ons om met ons kundigheid en kennis hul loopbane in totaliteit te bestuur. Langtermyn handelmerkbeplanning en -posisionering asook bemarking vorm deel hiervan.
Ons bestuur jou geleentheid in geheel – jou regterhand van A tot Z. Ons fokus op elke klein detail en sal jou geleentheid onvergeetlik maak. Van ons kliënte sluit die land se grootste korporatiewe maatskappye, feeste en publikasies in.
Bespreek al jou gunstelinge op een plek. Vir spoedige, professionele diens met min administrasie. Ons sien om na jou belange – of dit ‘n enkele funksie, venue met gereelde besprekings of ‘n hele fees is… Gesels met ons vir die regte pakket.
Bemarking is sentraal tot enige handelsmerk en die vermaakbedryf is geen uitsondering nie. Gesels met ons oor jou individuele bemarkingsplan. Sosiale media speel daagliks ‘n groter rol en ons fokus spesifiek op hierdie groeipunt.
Ons help jou met alles wat jy benodig vir jou geleentheid – klank, beligting, AV, verhoog, mobiele verhoog, seremoniemeesters, beoordelaars, verhoogbestuur, kaartjieverkope en soveel meer. Gesels met ons oor jou spesifieke behoeftes!